Седам прутова-народна прича

Час отпочињем израдом заједничког цртежа без договарања. Децу делим у групе по четворо. Задатак им је да направе заједнички цртеж, али не смеју да се договарају шта ће цртати, а ни у току цртања не смеју разговарати. Сви почињу у исто време на својим папирима А-4 формата.

Цртају оно што желе, али не смеју да гледају шта чланови њихове групе раде.

По завршеном цртању чланови групе ређају 4 цртежа, како се договоре, и треба да смисле причу која ће да их повеже у једну целину.

Такође је потребно и да дају име тој целини(причи).

Представник сваке групе покаже заједнички цртеж и исприча причу која их повезује.

Уочити шта се појављује као тема на овим појединачним цртежима.

Размена у групи: да ли им је било тешко да се договоре како ће да поређају цртеже и да смисле причу.

Циљ ове активности је: да се подстакне сарадња

Ученицима казујем да ћемо се данас упознати са народном причом,, Седам прутова“.

Изражајно читање приче. Емоционална пауза. Следи разговор о непосредном доживљају.

Какви су ваши утисци о причи? Шта је било занимљиво?

Затим је уследило читање са задатком уз примену технике,,Инсерт“ технике.

,,Инсерт“ техника је интерактивни начин обележавања за успешно читање и мишљење.

Техника читања којом се ученици подстичу да при читању стално буду укључени активно.

Ставите квачицу на маргину уколико нешто што сте прочитали потврђује оно што сте знали или мислили да знате.

Упиши (-) ако се нека информација противуречи или разликује од онога што сте знали или мислите да знате.

У маргину упишите(+) уколико је информација нова за вас. Ставите(?) ако постоји нешто што вас збуњује или постоји нешто што би више желели да знате.

Повратна информација на нивоу велике групе. Свака група бира представника који ће презентовати садржаје из попуњене табеле.

Које смо нове информације сазнали? Шта је супротно вашем мишљењу? Шта вас још увек збуњује?

Одређујемо основну тему.

Ко су ликови у овој причи? Шта сазнајеш из прве две реченице? Ко је имао највеће користи од свађе браће? Шта су синови рекли оцу када је он преломио прутове?

Чему је отац научио синове? Какви су суседи оца и његових синова?

Koja je порука приче?

2.група

Наведи очеве особине. Наведи особине синова. Какав би био крај приче када би се браћа помирила? Какав би био крај приче ако би браћа наставила да се свађају? Која је порука приче?

3. група

Колико је синова отац имао? Како народни приповедач назива синове? Како је описана породица у којој се браћа свађају? Ко је имао користи од таквог понашања? Пронађите тај део у тексту? Шта је отац предложио синовима? Шта је отац обећао да ће дати ономе ко преломи сноп?

Лако је грабити онде где нема ко да чува, кад се чувари међу собом свађају.

Објасни како разумеш пословицу:

,,Слога кућу гради, а неслога је разграђује“.

4.група

Како су синови покушавали да преломе сноп? Да ли је неко успео да га преломи? Зашто?

Пронађите тај део у тексту. У чему је чврстина прутова? Замислите како је изгледао живот ове породице после очеве поруке.

Наведи очеве особине. Наведи особине синова.

Смисли и испричај како би ова прича могла да се заврши.

После презентовања групе дајем ученицима сноп да преломе. Да ли вам је сада јасно зашто браћа нису могла да преломе сноп? Изводимо закључак.

За домаћи задатак: Опиши један породичан празник када се већи део твоје породице окупи.